Общинска избирателна комисия - Вършец

**РЕШЕНИЕ   
№ 134- МИ  
Вършец, 03.06.2021 г.**

**ОТНОСНО:** Предсрочно прекратяване на пълномощията на Латинка Салтирова Симова - общински съветник от Общински съвет – Вършец, по реда на чл. 30, ал. 4, т. 4 от ЗМСМА поради назначаването и за Заместник областен управител на област Монтана.

В Общинска избирателна комисия – Вършец постъпи писмо вх. № 164/31.05.2021 г. от г-н Анатоли Димитров – Председател на Общински съвет – Вършец, с което информира Общинска избирателна комисия – Вършец, че по ел. поща на Общински съвет – Вършец е постъпило писмо от г-жа Латинка Салтирова Симова - общински съветник от Общински съвет – Вършец, с което информира, че с Заповед № КВ-480/28.05.2021 г. на Министър Председателя на Република България е назначена за Заместник областен управител на област Монтана. Също така изрично е указала, че встъпването и в длъжност ще стане на 31.05.2021 г., като моли на основание чл. 30, ал. 4, т. 4 от ЗМСМА да и бъдат прекратени предсрочно правомощията като общински съветник в Общински съвет - Вършец. Заявлението на г-жа Симова е входирано в деловодството на Общински съвет – Вършец с вх. № 161/31.05.2021 г. г-жа Латинка Салтирова Симова е избрана за общински съветник с Решение № 112-МИ/28.10.2019 г. на Общинска избирателна комисия – Вършец и фигурира под № 1 в списъка на избраните общински съветници от кандидастката листа на Коалиция „БСП ЗА БЪЛГАРИЯ“.

Съгласно разпоредбата на чл. 30, ал. 4, т. 4 от ЗМСМА – „*Пълномощията на общинския съветник се прекратяват предсрочно: при избирането му за народен представител, министър, областен управител или кмет, при назначаването му за заместник-министър, заместник областен управител, заместник-кмет, кметски наместник или на щатна длъжност в съответната общинска администрация“;*

В чл. 30 ал. 4 от ЗМСМА са уредени хипотезите, при които пълномощията на избран общински съветник се прекратяват. Съгласно разпоредбата на чл. 30, ал. 4, т. 4 от ЗМСМА при назначавенето на общинския съветник за заместник областен управител се прекратяват пълномощията на общинския съветник, поради наличие на несъвместимост. С оглед на цитираната разпоредба на ЗМСМА, това е предпоставка за предсрочно прекратяване на пълномощията на общински съветник, като законодателят е предвидил в конкретния случай по чл. 30, ал. 4, т. 4 от ЗМСМА, предсрочното прекратяване да се осъществи по реда на чл. 30, ал.7 от ЗМСМА, с решение на Общинската избирателна комисия.

Във връзка с изложеното и при спазване разпоредбата на чл.30, ал.7 от ЗМСМА – ОИК – Вършец следва да се произнесе с решение за прекратяване пълномощията на общинския съветник Латинка Салтирова Симова.

Предвид изложеното, на основание чл. 85, ал. 3 и ал. 4, чл. 87, ал.1, т.24  от Изборния кодекс и на основание чл. 30, ал. 4,  т. 4  във вр. с ал. 7 от ЗМСМСА, Общинска избирателна комисия - Вършец

**Р Е Ш И:**

**ПРЕКРАТЯВА ПЪЛНОМОЩИЯТА И ЗАЛИЧАВА** - ЛАТИНКА САЛТИРОВА СИМОВА, ЕГН **\*\*\*\*\*\*\*\*\*\*** от списъка на общинските съветници в Общински съвет - Вършец, обявени за избрани с решение  № 112-МИ/28.10.2019 г. на ОИК - Вършец и анулира издаденото ѝ удостверение за избран общински съветник № 12/05.11.2019 г.

Препис от решението да се изпрати на Председателя на Общински съвет – Вършец в 3 /три/ дневен срок от обявяването му, за сведение.

          Решението на ОИК - Вършец подлежи на обжалване пред Административен съд - Монтана в 7 – дневен срок от обявяването му по реда на чл. 459 ал.1 от Изборния кодекс.

Председател: Антон Димитров Тошев

Секретар: Никола Миланов Димитров

Публикувано на сайта на ОИК 1212 на 03.06.2021 г. в 14:00 часа